เคยทำงานอยู่ที่ตึกเอ็มโพเรียมโซนออฟฟิต มีโอกาสแวะไปหาเพื่อนเก่าที่ยังทำงานที่ตึกนั้นและก็อดไม่ได้ที่จะแวะออกมากินข้าวมันไก่ แม้ว่าจะเป็นร้านข้างทางริมถนน แต่ขอบอกว่าคนเยอะมากทั้งรอนั่งกินที่ร้านและรอซื้อกลับบ้าน แรกๆที่เห็นตอนทำงานที่นั้นก็ไม่เคยคิดจะกินนะ แต่ผ่านทุกวันก็สงสัยว่าทำไมคนเยอะทุกวัน กินครั้งเดียวติดใจเลยจนทุกครั้งที่ไปเอ็มโพเรียมจะอยู่เย็นๆเพื่อรอให้ได้กินข้าวมันไก่ร้านนี้ คือไก่เค้าทั้งนุ่มทั้งหอม ข้าวก็หอม ร่วนไม่แห้งไม่แฉะกำลังดี น้ำจิ้มข้าวมันไก่ก็อร่อย และที่คุณแฟนชอบมากคือน้ำซุปถ้วยโตพร้อมกระดูกไก่ กินเกลี้ยงไม่เหลือเลย